
* Următorul număr al foii Maximina va apărea după 
Duminica Tomii. Vă mulţumim pentru rugăciuni şi 
sprijin material şi vă dorim să aveţi un Praznic al 
Invierii Mântuitorului plin de har! 








+ Săptămâna trecută, Corul Naţional de Cameră „Madrigal — 
Marin Constantin” a susţinut la Filarmonica din Arad spectacolul inti- 
tulat „Săptămâna Patimilor”, parte a Turneului naţional de Paşti. Cu 
ocazia unei selecţii desfăşurate, elevele din Corul de fete „Sfânta 
Cecilia” al Seminarului Teologic Ortodox din Arad şi elevi din 
alte patru şcoli arădene au avut ocazia să ia parte la acest adevărat 
spectacol (muzică, regie, teatru), desfăşurând repetiţia generală (3 
ore) şi luând parte ca participanţi direcţi la spectacol. (sursa: arhie- 
piscopiaaradului.ro) 


* Mitropolitul Bartolomeu Anania, Arhimandriţii Iustin Pârvu şi Arse- 
nie Papacioc sau Preotul Gheorghe Calciu-Dumitreasa sunt doar câte- 
va dintre numele mărturisitorilor din perioada comunistă care apar în 
volumul de interviuri „In Memoriam. Dialoguri”, lansat la 
Suceava. Lucrarea aparţine Preotului Viorel Ioan Vârlan, paroh la 
Biserica „Naşterea Maicii Domnului”, parte a Ansamblului Arhitectu- 
ral „In Memoriam” din municipiul Suceava. Majoritatea interviurilor 
au fost publicate de-a lungul timpului în revista „In Memoriam”. Lan- 
sarea volumului marchează 25 de ani de existenţă şi 100 de numere 
ale revistei. (sursa: basilica.ro) 


+ Editura Basilica propune o nouă lucrare în Colecţia „Ascultă cuvân- 
tul Meu”, care prezintă pe înţelesul copiilor istorisirile din cea de a 
doua carte a Vechiului Testament, „leşirea”. (sursa: basilica.ro) 





* Arhiepiscopia Alba Iuliei şi Mănăstirea Oaşa organizează, după doi 
ani de pauză datoraţi pandemiei, a patra ediţie a Taberei Internaţionale de la Oaşa, programată în perioada 18- 
27 iulie 2022. Participarea este gratuită şi deschisă pentru tinerii români din diaspora cu vârste între 18 şi 35 ani. 


Aceştia trebuie să-şi asigure doar transportul. (sursa: basilica.ro) 





Arhimandrit Petros VRYZAS 





Taina cuvântului 


în reologia 


Arhim. Petros Vryzas de la Essex - Sfântului Sofroaie 


Taina cuvântului în teologia Sfântului Sofronie 


Mai presus de toate, Cuviosul Sofronie a fost un om în care cuvântul lui Dumnezeu lo- 
cuia cu bogăţie (Coloseni 3, 16). Prin harul cuvântului, care se zămislea şi se năştea în 
inima sa, el şi-a împlinit lucrarea ziditoare de Stareţ şi povăţuitor al multor suflete. 
Având experienţa contemplării Luminii nezidite, Sfântul Sofronie înţelegea teologie ca 
stare a petrecerii în Dumnezeu. 


Arhim. Zaharia Zaharou 

Cu Valeriu Gafencu 








Ce este de fapt războiul nevăzut? oameni, cu voie şi fără voie, cu ştiin- 
.. pă PRI N E RE ţă şi fără ştiinţă, prin omisiune sau 
Pacea este O taină ŞI nu se află decât Intoarce-te în tine Insuți ŞI vel ve- prin acţiune, nu poţi fi împăcat nici 
în Hristos, prin Hristos şi cu Dumnezeu şi nici cu tine 
pentru Hristos. Pa G însuţi. 


Creştinii nu vor accepta de- pacea oamenilor depinde de 
cât pacea lui Hristos, oricât de  maswa in care ei se găsesc 
A E ippzae în Duhul Adevărului, este 

Sai 000 Ă multe sacrificii li se vor cere! deci înainte de toate o pro- 
Fiind în Hristos, ea e în toa- blemă spirituală, chiar dacă 
te şi prin toate. ea se manifestă pe plan poli- 
dea! tic, economic, social, cultural, edu- 
cativ ori moral. Toate problemele 

Poate exista pace lăuntrică fără oamenilor sunt probleme de 
pace cu oamenii? conștiință, iar conştiinţa nu-şi află 
pacea decât în domeniul religiosu- 

Atâta vreme cât eşti vinovat faţă de ui, care este fundamental în istorie. 


Valeriu, ce este pacea? 


Pacea e în suflete ori în lu- 
me? În istorie ori în veşni- 
cie? 


Poate exista pace lăuntrică fără 
războiul nevăzut? 


Cine nu luptă şi nu învinge patimile 
şi ignoranţa, acela nu cunoaşte pa- 
cea. 





SF. AGATANGHEL 


De la mănăstirea Esfigmenu (19 aprilie 1821) 


Pe când era copil, a fost silit de turci să treacă la credinţa musulmană. După un 
timp, când a ajuns la vârsta de 19 ani a venit în Sfântul Munte, la Mănăstirea Es- || 
fismenu, şi-a mărturisit lepădarea de credinţa ortodoxă şi a cerut să fie primit în | 
mănăstire pentru a-şi plânge păcatele. După mai mulţi ani de nevoinţă, a dorit să 
meargă să mărturisească pe Hristos şi să-şi verse sângele pentru El, prin muceni- 
cie. Starețul l-a trimis şi pe duhovnicul lui împreună cu el, ca să-l întărească în 
mărturisire. Ajungând la Smirna, înaintea marelui divan turcesc, şi-a scos haine- 
le turceşti de pe el (căci venise îmbrăcat în haine turcești) şi călcându-le cu pici- || 
oarele a strigat cu glas mare: „Sunt creştin şi toţi vrăjmaşii Crucii lui Hristos se 
vor risipi!"”. Atunci turcii prinzându-l, s-au silit mult ca să-l întoarcă din nou la || 
credința musulmană, dar văzând că nu sporesc cu nimic, supunându-l la multe 
chinuri i-au tăiat cinstitul cap. Sfântul lui trup a fost luat de creştini în ascuns. 

Valeriu, pacea e luptă? 


Pacea izvorăşte din biruinţa binelui 
asupra răului, fie la nivelul conştiin- 
ţei, fie la nivelul istoriei. Aici se află 
şi sensul războiului nevăzut al asce- 
ţilor, şi sensul apocaliptic al istoriei. 
Creştinismul e afirmare, căutare, 
cutezanţă, stăruinţă, muncă, luptă, 
putere de jertfă. Creştinii nu vor ac- 
cepta decât pacea lui Hristos, oricât 
de multe sacrificii li se vor cere. 


Suntem pentru pace ori pentru răz- 
boi? 


Există o pace mai nimicitoare decât 
orice război şi există un război adu- 
cător de pace. Cercetaţi duhul 
care naște evenimentele şi fina- 
litatea pe care o urmăresc ele, 
şi aşa veţi şti ce este bine de fă- 
cut. 


Ce-i lipseşte lumii creştine de azi: 
credinţa, adevărul ori puterea? 


În primul rând e o criză de cre- 
dinţă; pe fondul ei lumea se situea- 
ză în afară de adevăr şi din această 
cauză Dumnezeu a luat puterea din 
mâinile creştinilor. 


Cum să interpretăm puterea satani- 
că a secolului nostru? 


Dincolo de explicaţiile istorice, sunt 
altele de structură şi în ultimă in- 
stanţă sunt cele spirituale. Structuri- 
le lumii acesteia sunt materialist- 
ateiste, forţele născute din ele tind 
să sfărâme planeta. Oamenii sunt 
atât de posedaţi de putere, de mate- 
rie şi de plăcere, încât se trăieşte 
halucinant. Dezastrul e iminent, fie 
pe cale paşnică, fie pe cale militară, 
din cauza duhului rău care stăpâneş- 
te modul de viaţă al lumii moderne. 
Lumea are nevoie de suferinţă 
pentru a se reorienta spiritual. 
Dumnezeu are căile Sale de inter- 
venţie în istorie. Noi nu participăm 
la acest dezastru, ci suntem trecuţi 
pe sub tăvălugul lui nimicitor, căci 





mărturisim oamenilor Adevărul. Dar 
oamenii de azi nu-l pot primi, căci 
din nou sunt fii ai satanei. 


Mai sunt sfinţi în lumea noastră? 


Acest secol a dat noian de sfinţi şi de 
martiri, numai că nu-i cunoaştem. 
Hristos este prezent şi activ în lumea 
de azi prin sfinţi, martiri, mărturisi- 
tori şi eroi. Dar lumea creştină de 
azi nu e solidară cu sfinţii ei, 
căci nu le poate urma exemplul. 
Dacă sfinţii de acum ar fi fost la în- 
ceputurile creştinismului, toată su- 
flarea creştină ar fi trăit cu ei, prin 
ei, către ei. Noi nu suntem creştini şi 
de aceea nu ne cunoaştem sfinţii. 


Ce viitor vezi deci pentru omenire? 


Dumnezeu lucrează în lume. Prin 
multe suferinţe omenirea se va iz- 
băvi şi comunismul va fi învins, dar 
lumea are probleme mai grave de 
rezolvat. Modul ei de viaţă şi orien- 
tarea trebuie schimbate. 





MI-AR FI 
PLĂCUT 


Traian DOrz 


Mi-ar fi plăcut şi mie 

să am un drum uşor 

să merg prin câte cântă 

şi nu prin câte dor, 

- dar aş fi fost atuncea 

un pai uscat şi sec 

şi primul prag de flăcări 
n-aş mai fi-ajuns să-l trec. 


Mi-ar fi plăcut şi mie 

să strâng în loc să dau, 

să cânt în loc să sufăr 
şi-n loc s-alerg - să stau 

- atunci viaţa asta 

aş fi trăit uşor, 

dar cum mi-ar fi fost oare 
când aş fi-ajuns să mor? 





O, slavă Ție, Doamne, 

că-n viaţă mi-ai făcut 

mai mult de lacrimi parte, 
decât de drum plăcut, 

că n-am zburat prin cântec, 
ci m-am târât prin plâns, 
c-aşa m-ai dus prin toate 
la sânu-Ți drag mai strâns! 

„Pe tron în cer și pe 
mânzul asinei pe 
pământ” 





Scurtă tâlcuire la icoana Intrării Domnului în Ierusalim, 
apr. Ioan Bizău. 


Intrarea Domnului în Ierusalim este 
relatată de toate cele patru Evanghe- 
lii. Este şi firesc să fi fost transpusă 
vizual. Ea este legată de evenimentul 
învierii lui Lazăr în Betania. 


În partea stângă vedem zidurile ce- 
tăţii, iar în mijloc o cupolă, cea a 
templului, căci acolo avea să meargă 
Hristos, ca să-l curețe de lucrările 
nepotrivite cu sacralitatea acelui loc, 
EI Însuşi fiind Templul dumnezeirii. 
Cetatea are porţile deschise, iar prin 
ele iese poporul Ierusalimului. Pre- 
zenţa copiilor este foarte importantă 
în icoană. Apar chiar mame cu copi- 
laşi în braţe, dovadă a dorinţei lor de 
a-i introduce în atmosfera deosebită 
a acelei zile. 


Vedem în această icoană copilaşi de 
toate vârstele, unii chiar urcând în 
copaci, cu stâlpări în mâini. Este aici 


dorinţa veşnică, mai ales a băieţilor, 
de a urca. Omul, în copilăria lui, este 
liber de prejudecăţi, de resentimen- 
te. Domnul a ales a fi purtat de asin, 
cel mai umil animal, şi a fi lăudat de 
copii, cei mai nevinovaţi dintre făp- 
turi. 


În același timp în popor îi vedem și 
pe câţiva reprezentanţi ai cărturari- 
lor şi fariseilor. 


Muntele din partea stângă dă echili- 
bru icoanei. Iar în centru apare un 
palmier, înclinat spre stânga, într-o 
mişcare nu doar de simetrie, ci mai 
ales de plecare înaintea Împăratului. 


În centru este Domnul Hristos, Care 
şade pe asin ca pe un tron. El nu stă 
ca un călăreț - să avem în vedere 
acest lucru, despre care vom auzi şi 
în cântările praznicului. În stânga sa 








este grupul Apostolilor, care nu au 
aureolă. Singur Hristos are aureolă 
şi este important de observat că 
aceasta are crucea în ea. În icoanele 
răsăritene, doar Mântuitorul are 
aureolă cruciformă. 


Intrarea Domnului este simplă, mo- 
destă, față de intrările regizate ale 
împăraţilor epocii. Dar este şi so- 
lemnă, în acelaşi timp. 


„Pe tron în cer şi pe mânzul asinei 
pe pământ”, se zice la Utrenie. Pe 
tron ca Dumnezeu şi pe asin ca Om 
desăvârşit. Iar copiii preiau zicerea 
mesianică din psalmul 117: 
„Binecuvântat este cel ce vine întru 
numele Domnului”. 








de televizor? NU mai este! 


Dumnezeu. 


Să-L respirăm pe Dumnezeu cum respirăm aerul! În tot ceea ce 
se întâmplă, să ne gândim la Dumnezeu. 


Rugăciunea necontenită nu e să zici Doamne lisuse..., 
ci în tot ceea ce vezi, în tot ceea ce trăieşti să te gân- 
deşti cu mintea la Dumnezeu. M-am trezit dimineaţa din 
somn: slavă Ţie, Doamne, că mi-ai mai dat o zi! Am luat haina 
pe mine: slavă Ţie, Doamne, că mi-ai dat haină să-mi acopăr 
trupul! Mă duc la masă: mulţumesc, Doamne, pentru mâncare! 
Pe stradă, la lucru... În tot ceea ce fac, mintea mea să fie la 


Dacă ducem mintea permanent la Dumnezeu, atunci vom sta 
de vorbă neîncetat cu EI. Atunci facem rugăciune necontenită 


şi diavolul nu are loc gol pe unde să intre. Şi atunci unde mai 
rămâne loc pentru televizor? Cum spune Psalmistul: „Văzut-am mai înainte pe Domnul înaintea mea pururea, că 
de-a dreapta mea este ca să nu mă clatin.” Dacă eu Îl văd pe Dumnezeu înaintea mea, unde mai este loc 


PĂRINTELE PETRONIU TĂNASE 

Golgota Basarabiei 








Înainte... în Basarabia 


Cea mai mare bogăţie era pământul 
- nu banii, nu aurul, ci pământul. 
Dacă omul avea pământ, nu murea 
de foame, şi după cum muncea, aşa 
trăia. Şi oamenii munceau din greu, 
iar Dumnezeu îi binecuvânta cu de 
toate. Nu aflai gospodar să nu aibă 
în casă belşug de grâu, porumb, fa- 
sole, ouă, brânză, lapte şi dulceţuri. 
Și atât erau de îndestulaţi, încât în 
Sâmbătă morţilor, când venea vre- 
mea să dea de pomană la vreun să- 
rac, ca să fie mai primit, n-aveau cui 
da, că toţi trăiau bine. 


Oamenii se temeau de Dumnezeu şi 
de păcat şi ştiau că tot răul aduce 
pedeapsă de sus, de aceea fiecare se 
silea să facă bine. La biserică venea 
tot satul. Rar care nu veneau şi încă 
nici la aceia nu le lipsea frica de 
Dumnezeu. De asta nici nu era prin- 
tre gospodari hoţie, beţie sau des- 
frâu. Când cineva fura sau se îmbăta 
era lucru rar. Acela era ruşinea satu- 
lui şi toţi îl ştiau. Hoţii mai ales tră- 
geau multă ruşine. Li se punea de 
gât o tablă pe care scria: «Să nu fa- 
ceţi ca mine, ca să nu ajungeţi ca 
mine», şi cu tabla asta de gât erau 
purtaţi cu căruţa pe toate ulițele. Se 
mai întâmpla şi aşa, că nu-i pădure 
fără uscături. 


Acest univers avea sa fie fracturat de 
venirea sovieticilor. Ce a urmat? 
Întâi au fost luaţi acei intelectuali şi 
mai-mari ai satului care refuzau să 
colaboreze cu ocupanţii. Mai apoi, 
după anul 1944, când sovieticii au 
revenit, pentru colectivizarea forţată 
a fost provocată foametea din anul 
1946. Oamenii mureau de foame, își 
vindeau bunurile pentru un pumn 
de grâu şi tăiau animalele din curte, 
încât ajungeau să ceară intrarea în 
colhoz. Și parcă nu era îndeajuns 
pentru asupritor. 


= 
Or 





rul de acasă 





Cei care refuzau colectivizarea erau 
deportaţi. Familii întregi, inclusiv 
copii de toate vârstele şi bătrâni, 
erau luate de acasă, obligate să-şi 
lase tot avutul, încărcate în vagoane 
de animale și transportate în condi- 
ţii insalubre, fără mâncare şi apă. 
Imaginea este terifiantă pentru cei 
de azi, dar aşa s-a întâmplat. Iar 
aceşti năpăstuiţi au fost trimişi la 
muncă forţată în îndepărtata Rusie, 
obligaţi să se adapteze la traiul im- 
pus. Însă, gospodari fiind, românii 
basarabeni au supravieţuit, astfel 
încât unii chiar s-au întors la başti- 
na lor. 


Dincolo... prin ochi de copil 


Sunt multe mărturiile celor care au 
dus greul deportărilor în îndepărta- 
ta Siberie, dar parcă cele mai emoţi- 
onante sunt relatările copiilor de 
atunci, pentru care schimbările au 
pus amprente uriaşe pe minte şi pe 
inimă. Insă fiecare a mai avut câte o 
mamă, bunică sau mătușă credinci- 
oasă, care nu au lăsat să se stingă 
lumina credinţei din sufleţelele lor. 
Și aceste amintiri sunt poate cele 
care i-au ţinut în viaţă, cu nădejdea 
reîntoarcerii acasă. Iată două dintre 
acestea: 


„Când am ajuns la Sfintele Paşti, 
mămica a făcut focul în plită şi a 
adunat din timp câte oleacă de fai- 
nă, ouă şi am copt pască aşa, ca 
acasă, cu o cruce deasupra. Ruşii se 
uitau ca la minune la pasca noas- 
tră. Am boit ouă cu coji de ceapă. 
Am făcut tot după obicei. Iar la 4 
dimineaţa, mămica a pus coptura 
într-un prosop, cu ouă şi sare, a 
ieşit pe prag şi se ruga cu alte femei 
la Dumnezeu, zicând: Dumnezeu ne 
va sfinți pasca!” 


XXX 


„Într-o zi a bocănit în uşă cineva. 
Era unul de-al nostru, venit din 
Basarabia, care îşi căuta şi el rude- 
niile. L-am oprit şi tata l-a întrebat 
cum e în ţară. Ne-a spus de greul de 
acolo, cum au luat tot şi au făcut 
colhozuri. Apoi a vrut să plece, dar 
ne-a văzut pe noi, copiii, şi şi-a des- 
făcut geamantănaşul. Intre bună- 
tăți era şi un măr şi ni l-a dat. Nu 
pot spune ce am simţit când am 
văzut mărul. Mirosul acela al lui ne 
-a dus acasă. Vedeam iar grădina 
în floare, poama, eram acasă... Și 
voiam să simțim cât mai mult casa. 
Am stat şi ne-am uitat la el 3 zile. 
Nimeni nu a zis: hai să-l tăiem şi să 
-l mâncăm! A treia zi era duminică. 
Bunica ne-a sculat pe noi, copiii, ne 
-a spălat, ne-a pus în genunchi la o 
iconiță să zicem Tatăl nostru. Iar 
dânsa a luat apoi mărul de pe masă 
şi l-a tăiat în patru. Dar înainte de 
a-l tăia, i-a făcut cruce, cum făcea 
acasă când tăia pâinea. Apoi ne-a 
întins bucăţile ca pe o anafură. Și 
acum văd mâna ei uscată, cum ne 
întindea frumos bucăţica, la fieca- 
re.” 








MaxiMina 14/2022 





„Sunt chirurg, ginecolog de aproape 
două decenii şi multă vreme am trăit 
în pace şi belşug! 


Începând din 1999, viaţa mea s-a dat 
peste cap din senin. Într-o noapte, 
am visat o mulţime de nou-născuţi 
care parcă înotau într-un acvariu 
uriaş, aflat chiar în faţa mea, şi pă- 
reau că se sufocă, fiindcă pipăiau cu 
disperare peretele de sticlă, căutând 
o ieşire. N-am să le mai pot uita ni- 
ciodată ochii aceia mari şi disperaţi 
ce priveau spre mine! 


De a doua zi, au explodat în exis- 
tenţa mea câteva necazuri, care m- 
au adus până în pragul disperării. 
Soţiei i-a fost diagnosticat un cancer 
la sân şi a suferit o operaţie ce a mu- 
tilat-o. În scurt timp, fiul meu -— li- 
cean — mi-a mărturisit, că datorează 
o sumă mare de bani cuiva şi că 
viaţa i-ar putea fi în pericol dacă nu 
îşi achită datoria. Foarte repede am 
aflat că devenise dependent de hero- 
ină şi se împrumuta tot mai des, 
pentru că nu-i mai ajungeau banii ca 
să-şi plătească dozele. După nici o 
săptămână, mi-a fost furată maşina 
— un Volkswagen Passat nou- pe 
care nu apucasem să o asigur împo- 
triva furturilor. Şi pentru ca tabloul 
sumbru să fie complet, interiorul 
vilei noastre spaţioase a fost parţial 
distrus de un incendiu. 


Eram pur şi simplu copleşit! Deşi 
eram un om relativ credincios, fără 
să frecventez prea des bisericile, mi- 
a venit gândul să urc în dealul Patri- 
arhiei, căci culmea disperării mele a 
coincis cu ziua de 27 octombrie, 
când se făcea pelerinaj la moaştele 
Cuviosului Dimitrie Basarabov. 


În orele cât am aşteptat la coadă, m- 
am rugat pe tăcute, întrebându-l pe 
sfânt, unde greşisem de se abătuseră 
atâtea nenorociri, dintr-o dată, pe 





O adevărată 
inviere din 
morți 





capul meu, şi ce era de făcut. 


Când am ajuns în faţa moaştelor, 
nici n-am mai putut gândi ceva... 
Am izbucnit doar în plâns şi nu m- 
am putut opri decât târziu, după ce 
coborâsem dealul. 


Ei bine, în noaptea următoare l-am 
visat pe Sfântul Dimitrie cel Nou, 
care mi-a vorbit cu multă blândeţe, 
dezvăluindu-mi adevărul pe care eu 
îl ignorasem cu desăvârşire, ca un 
nelegiuit ce eram! Mi-a spus că acei 
nou-născuţi pe care îi văzusem în vis 
erau cei 187 de copii ce nu mai apu- 
caseră să ajungă pe lumea asta, pen- 
tru că eu le făcusem chiuretaje ma- 
melor lor, la cererea acestora, şi pri- 
misem o mulţime de bani necu- 
veniţi, în schimbul acestor crime. 
Sfântul a continuat să mă lumineze 
cu aceeaşi blândeţe, lămurindu-mă 
că dacă voi continua să comit ase- 
menea pruncucideri, nenorocirile ce 
se vor abate asupra mea vor fi şi mai 
mari. Mai mult decât atât, mi-a ce- 
rut să botez un număr de copii egal 
cu cel al pruncilor pe care îi omorâ- 
sem cu mâinile mele, avertizându- 
mă: „Vei vedea ce se va întâmpla, 
pe măsura ce vei duce la capăt o 
asemenea faptă bună! Şi nu mai 
păcătui...”. 


De a doua zi, n-am mai făcut nici un 
chiuretaj şi mi-am câştigat existenţa 


Mărturia unui medic 


din consultaţii, naşteri sau inter- 
venţii chirurgicale care ajutau veni- 
rea pe lume a unor copii. La foarte 
scurt timp, am pornit cu soţia mea 
prin orfelinate, însoţiţi de preotul de 
la noi din parohie, botezând cel 
puţin un copil în fiecare lună! 


Vreau să vă spun că lucrurile au luat 
o cu totul altă întorsătura în viaţa 
mea... Astăzi, după cinci ani, soţia se 
simte bine, chiar dacă şi-a pierdut 
un sân, iar fiul meu, după termina- 
rea liceului, m-a rugat să-l ajut să se 
interneze într-o clinică de dezintoxi- 
care. Acum este pe deplin vindecat. 
Analizele medicale ale soţiei dove- 
desc că pericolul de cancer a fost 
îndepărtat. Ne-am refăcut casa şi — 
surprinzător, câştigurile noastre 
băneşti nu s-au diminuat foarte tare, 
în absenţa chiuretajelor! 


Eu am devenit un om credincios, 
care a înţeles, măcar în ceasul al 13- 
lea, că totul se plăteşte în viată. Ve- 
deţi cum lucrează Dumnezeu prin 
sfinţii Săi?! Cuviosul Dimitrie Basa- 
rabov mi-a deschis mintea şi m-a 
ajutat să mă salvez, prin propriile 
mele fapte.” 


(ALEXE 1., medic specialist chirurg 
obstetrică si ginecologie — Bucu- 
reşti) 

Lecţia istoriei 





Oficial, al doilea război mondial a 
început la 1 septembrie 1939, prin 
intrarea trupelor germane în Polo- 
nia. Ceea ce nu se spune este că 
aproape în acelaşi timp, din est au 
intrat în Polonia trupele sovietice. Cu 
câteva zile înainte, prin Pactul Rib- 
bentrop-Molotov, Polonia fusese îm- 
părțită între cele două puteri. La 
sfârşitul acelui an, URSS porneşte 
ocuparea Finlandei, care reuşeşte să 
reziste luni de zile, fapt care ne arată 
scăderea, ca popor, căci noi nu am 
tras nici măcar un foc de armă când 
ni s-a răpit Basarabia. Iar în iunie 
1941 se încleştează cei doi monştri 
apocaliptici, prin atacarea de către 
Germania nazistă a Uniunii Sovietice 
a lui Stalin. 


Din păcate, când am prins curaj şi 
am plecat să eliberăm Basarabia, noi 
nu ne-am oprit la hotarele fireşti, ci 
am mers până în Crimeea, Odessa, 
Kiev, Stalingrad, unde mulţi dintre 
bunicii şi străbunicii noştri au murit. 


Am spovedit acum câţiva ani, pe pa- 
tul de moarte, un om care a luptat la 
cotul Donului şi a fost luat prizonier. 
A stat în lagărele din Siberia o vreme 
bună, iar apoi a fost eliberat. Când s- 
a întors în satul lui, el nu mai ştia 
limba română. Ce cataclism tre- 
buie să se fi întâmplat în mintea 
şi în inima acelui om, că şi-a 
uitat limba! S-au chinuit cu el câţi- 
va ani până a reînvăţat limba lui ma- 
ternă! L-am întrebat: a fost greu aco- 
lo? Greu, părinte! 


Din populaţia civilă a ţărilor în care s 
-au extins, nemţii au ucis peste 11 
milioane de oameni (din care 6 mili- 
oane de evrei), Uniunea Sovietică — 
aplicând acelaşi regim — 4 milioane 
de civili (din care jumătate erau ruşi 
suspectaţi de trădare), iar Japonia, 


aproximativ 6 milioane de chinezi 
civili. Este vorba de o baie de sânge 
îngrozitoare! Acum apare holocaus- 
tul, adică distrugerea totală a unui 
categorii de populaţie. „Patentul” nu 
este german, ci sovietic şi aceasta se 
vede din sprijinul logistic şi de in- 
strucţie pe care l-au primit naziştii 
până în 1941 de la NKVD-ul sovietic, 
referitor la organizarea acestor ma- 
sacre. Sovieticii erau deja experţi în 
holocaust. Să ne gândim doar la ce se 
întâmplase la ei în perioada interbe- 
lică. 


Cifrele privitoare la militarii care au 
murit confirmă faptul că demoniza- 
rea lumii era mult mai puterni- 
că decât în primul război: 5 mili- 
oane de germani şi 17 milioane de 
soldaţi aliaţi din care 10 milioane 
erau ruşi. Accentuăm aceasta pentru 
a înţelege ce se întâmplă cu cel mai 
mare neam ortodox, ce tribut de sân- 
ge este plătit de ei! Iar ca populaţie 
civilă, Rusia pierde în acest război 20 
milioane de oameni! ÎInfricoşător! 
Dacă adăugăm şi cei 20 de milioane 
de locuitori ai Uniunii Sovietice ucişi 
de chiar conducătorii lor în perioada 
interbelică, ajungem la cifra înfioră- 
toare de 50 de milioane de oameni 
din URSS! 


Înclinarea balanței în acest război s-a 
făcut prin intrarea SUA împotriva 
Germaniei şi Japoniei. Conflictul 
global se încheie de Adormirea Mai- 
cii Domnului 1945, când capitulează 
şi Japonia, după ce de Schimbarea la 
Faţă fusese lovită cu cele două bom- 
be nucleare. 


Aceasta a fost a doua fază de demo- 
nizare a lumii din secolul 20, dar nu 
şi ultima. Iar aceste două prime de- 
monizări nu au avut neapărat cele 
mai mari forme! Ce s-a întâmplat 
după al doilea război mondial? Lu- 


Dezlesarea 
prezentului 

mea se regrupează, formându-se do- 
uă blocuri, în care am trăit şi noi în 
parte: lumea occidentală, aşa-zis de- 
mocratică şi liberă, şi blocul comu- 
nist. Toată lumea a fost împărţită 
atunci. 


În afara celor două războaie, cele- 
lalte forme de demonizare ale 
secolului 20 au fost comunis- 
mul şi fascismul, care aveau de 
fapt aceeaşi teorie. În 1917, când Par- 
tidul Comunist ia puterea în Rusia, 
Lenin spunea: „orice inamic de cla- 
să, chiar în absenţa oricăror dovezi 
ale unei crime împotriva statului, nu 
poate fi un cetăţean de încredere şi 
nu trebuie tratat mai bine decât un 
criminal”. Cuvintele lui au fost apli- 
cate întocmai. În timp de „pace” — 
1918-1939- a fost decapitată o naţiu- 
ne, prin uciderea de către sovietici a 
20 de milioane de oameni din pro- 
priul lor popor. Această distrugere a 
însemnat demonizarea totală a aces- 
tui spaţiu. Şi la fel s-a întâmplat şi în 
Germania nazistă. Răul a fost identi- 
ficat de ei printr-o anumită clasă sau 
etnie şi distrugerea lui însemna dis- 
trugerea acelei clase/etnii. 


Cine ar fi putut dori să-L alunge pe 
Dumnezeu şi să-l uzurpeze scaunul? 
Diavolul. Cine l-a stârnit pe om să nu 
-L asculte pe Dumnezeu? Tot el! De 
unde s-au inspirat „înţelepţii” lumii, 
care au implementat acea concepţie 
comunistă care va afecta sute de mi- 
lioane de oameni? De la diavol. 


Şi mai adaug o a cincea formă de 
demonizare — globalismul, con- 
sumismul, la care a fost nivelată şi 
adusă întreaga lume. Noi trăim 
această a cincea fază! 

Cuvinte de întărire 








DESPRE FRICĂ 


părintele Efrem Filotheitul 





Ostaşul fricos este lipsit de slavă, de îndrăznire şi plin 
de ruşine; nici o rugăminte de-a lui nu ajunge la ure- 
chile împăratului. Pe când cel viteaz, numai numele lui 
să fie anunţat, că îndată se face împlinirea cererilor lui. 


Frica ce ne cuprinde noaptea este de la cel viclean, însă 
îl vom birui cu ajutorul credinţei în Dumnezeu. Adică 
să cugetăm că Dumnezeu este pretutindeni prezent, 
„căci în El trăim şi ne mişcăm şi suntem” şi că nimic 
nu se face fără să îngăduie Dumnezeu. Chiar şi în dia- 
vol, şi în fiare de ne aflăm, şi acolo este Dumnezeu. Şi 
nici diavolul, nici fiarele nu pot să ne vatăme, dacă nu 
au stăpânire de la Dumnezeu. Totodată să spunem şi 
rugăciunea lui lisus Hristos şi să nu ne temem de ni- 
mic. Să credem cu tărie în adevărul credinţei! 


Lupta noastră este cu începăturile, cu stăpânirile, cu 
puterile întunericului cele prea-viclene şi prea-iscusite 
în războiul cel duhovnicesc. Din faptul că deznădăj- 
duim, cunoaştem că acesta este război, este 
bombardament al vrăjmaşului; este una din rănile 
patimilor. Prin urmare trebuie răbdare, stăruința, cu- 
raj. 








În războiul duhovnicesc cel fricos se vatămă 
fiindcă nu sporeşte duhovniceşte. Însă atunci 
când cere mila lui Dumnezeu, se mântuieşte. Nu are 
bărbăţie pentru a duce lupte mari, dar tot face ceva 
pentru mântuirea lui şi astfel, pe cât va lucra, tot atât 
va şi primi. 


Pe cei pe care vrea să-i mântuiască, pe cei care caută 
mila Sa, Dumnezeu nu vrea să fie neîncercaţi, lipsiţi de 
bărbăţie, fricoşi. Și aceasta pentru că este vorba de 
dumnezeiasca moştenire care se va da creştini- 
lor încercaţi. De aceea ne pune în fata ispitelor, pen- 
tru a cunoaşte ascultarea noastră faţă de poruncile Lui. 
Luminarea Lui este înlăuntrul nostru, cunoaşterea voii 
Sale se dobândeşte din Sfintele Scripturi, conştiinţa 
iarăşi ca o busola ne povăţuieşte. 


Nu teme, ci nevoieşte-te! Înarmează-te cu curaj şi băr- 
băţie! Il avem pe Iisus conducător Care conduce arma- 
ta noastră la biruinţa slăvită. Nu te teme deloc, căci 
frica este de la cel viclean, ca să ne dezarmeze şi să ne 
ia prizonieri. Să ai nădejdea ta în Cel Care a spus: „Nu 
te voi lăsa, nici te voi părăsi”. 








Fiu al Potirului 


Mereu să rămâi al potirului fiu 

Căci vremea-i aproape, ceasu-i târziu 
Din ape călâi să nu te adapi defel 
Agoniseşte-ţi din unda lui Emanuel 

Ai fost cumpărat cu preţ de nespus 
Moneda cea calpă nu-ţi fie de-ajuns 
Rămâi sădit lângă al vieţii izvor 
Neclintit prin aspre furtuni care dor 
Mirajul vicleanului biruieşti în pustiu 
Fiinţa-ţi făcând locuinţă Celui Viu 

De vei adormi, ori vei fi biruitor mucenic 
Deplină nădejde să ai în Cel Veşnic 
Te-aşteaptă Hristos, sus în cer, asta ştiu 
Căci eşti al Învierii Sale drag fiu. 


Corina-Emilia 


